**Отчет за извършените дейности през 2021 г. по Национална програма за превенция на хроничните незаразни болести 2021- 2025 г.**

**1. Управление и координиране на дейностите по програмата** - със Заповед на Директора на РЗИ – Добрич е определен Областен координатор, който да отговаря за реализация на политиката на програмата и постигане целите й на регионално ниво, ръководи и участва в разработката на плановете за работа и изготвя ежегодна информация за дейността по програмата, като предоставя резултатите от нея, съгласно указанията и заповедите на МЗ.

**2. Реализиране на дейности, насочени към намаляване на факторите на риска, водещи до хронични незаразни болести:**

В периода 01.11 - 03.11.2021 г. главният експерт, консултант в кабинета за отказване от тютюнопушене (ККОТ) в РЗИ-Добрич е взел участие в два обучителни семинара в гр. Банкя на теми:

* Добри практики в консултирането и отказването от тютюнопушенето. Практическо обучение по консултиране и отказване от тютюнопушенето;
* Ограничаване на здравния риск от злоупотребата с алкохол.

**2.1. Повишаване на нивото на информираност, обучение и включване на населението в дейности по програмата:**

**Употреба на тютюневи и свързани с тях изделия**.

С цел получаване на знания за влиянието и последствията от тютюнопушенето, получаване на знания за видовете зависимости и разкриване на връзката между зависимостта и тютюнопушенето, през отчетния период са проведени следните мероприятия:

* 33 беседи и 13 обучения с обхванати общо 957 участника (791 деца и ученика, 61 педагози, 4 медицински специалисти и 101 лица) от детски, учебни заведения и пенсионерски клубове в област Добрич.

Теми на обучителните модули:

* + Мотивиране за отказ от тютюнопушене;
	+ Зависимост и тютюнопушене;
	+ Митове и факти за тютюнопушенето;
	+ Вредата от употребата на наргиле и цигари;
	+ Тютюнопушенето като поведенчески и рисков фактор по отношение на сърдечно съдови и белодробни заболявания.

По време на образователните дейности са раздадени 780 бр. здравно - образователни материали. Оказана е 32 бр. методична дейност при организиране и провеждане на дейности на 47 лица (медицински специалисти, педагози, педагогически съветник, уредници на пенсионерски клубове).

Световният ден без тютюнопушене – 31 май 2021 година, премина под мотото ***„Реши и се откажи!“.*** Във връзка с това е изготвен информационен бюлетин, който е предоставен на електронни и медийни издания в областта.

По повод **Международния ден без тютюнопушене – 18.11.2021 г.** е проведена кампания с две масови прояви и обхванати 230 участника в общините Добричка, Балчик, Тервел и Каварна включваща:

* обучения на тема: „Митове и факти за тютюнопушенето. Упражняване на умения за критично мислене и повишаване на вниманието към рисковия фактор тютюнопушене” - с ученици от основната степен на образование;
* дискусии на тема: „Пушенето и ти” и демонстрация на пушещ робот с ученици от учебно заведение, гр. Каварна;
* с цел формиране на отрицателно отношение и поведение към тютюнопушенето ученици от втори и трети клас от учебни заведения в общините Тервел, Добричка и Каварна, са взели участие в оцветяването на тематични рисувателни книжки *„Оцвети и помисли“* и в спортни състезания с осигурен от РЗИ-Добрич награден фонд;
* издаден е информационен бюлетини, разпространен в местни медийни и електронни издания.

През 2021 г. **в Консултативния кабинет за отказване от тютюнопушене** (ККОТ) към РЗИ-Добрич е оказана индивидуална и групова консултативна помощ на общо 38 лица (21-жени и 17-мъже) на възраст от 31 до 73 години. Сред пушачите с най-висок относителен дял са редовните пушачи – 12 лица или 31.6% (пушещи от 11 до 20 цигари дневно), следвани от пушачите с профил „пушач“ – 6 лица или 15.8%, на трето място са епизодичните пушачи или т. нар. „опасна зона“ – 4 лица или 10.5% (до 5 цигари дневно). За популяризиране дейността на кабинета е осъществена изнесена форма на ККОТ, освен в областния град и в градовете Каварна, Шабла, Балчик. На всички преминали през кабинета лица са раздадени здравно-образователни материали за ползата от спиране на цигарите и вредата от тютюнопушенето, справяне с абстинентните симптоми и стреса, здравословно хранене, полза от движението и други. Изготвени са тримесечни справки за дейността на ККОТ по съответни показатели.

**Злоупотреба с алкохол.**

Във връзка с повишаване нивото на информираност на обществото по отношение както рисковете за здравето, така и за психологичните и социалните вреди, свързани с алкохолната консумация през отчетния период са проведени следните мероприятия на територията на област Добрич:

* 46 беседи и 10 обучения с обхванати общо 1136 участника (1079 деца, ученици и граждани, 54 педагози, 3 медицински специалисти) от детски, учебни заведения и пенсионерски клубове в област Добрич на теми:
	+ Вредата от злоупотребата на алкохол;
	+ Рисково поведение, свързано с употребата на алкохол.
* Във връзка с 14.02.2021 г. е проведена масова проява „Превенция употребата на алкохол“ с 132 участника от гр. Каварна, гр. Тервел и гр. Балчик.

През отчетния период са раздадени 480 бр. информационни материали. Оказана е 36 бр. методична дейност при организиране и провеждане на дейности на 52 лица (педагози, педагогически съветници и медицински специалисти).

**Нездравословен модел на хранене.**

Във връзка с популяризиране на препоръките за здравословно хранене, през изминалата 2021 г. са осъществени следните дейности:

* 34 обучения и 13 лекции/беседи за здравословно хранене, с обхванати общо 916 лица (733 деца и ученици, 61 педагози, 21 медицински специалисти и 101 граждани) от детски заведения, училища и пенсионерски клубове на територията на област Добрич, като са предоставени 615 бр. здравно - образователни материали. С оглед изграждане на необходимите хигиенни и хранителни навици, включително и по отношение на правилния и здравословен избор на храни, проведените обучения сред подрастващи са интерактивни с дегустация на храни, като от инспекцията са закупени хранителни продукти за целите на 12 обучения;
* По представени месечни менюта от социални институции са изготвени 2 оценки с препоръки за хранене – на възрастните хора, настанени в Дом за стари хора, гр. Добрич и за тези, ползващи услугите на Домашен социален патронаж, гр. Добрич;
* 38 бр. методична помощ, оказана на 79 лица (медицински специалисти, педагози, уредници на пенсионерски клубове).

През отчетния период са издадени 4 бр. информационни бюлетини, разпространени в местни медийни и електронни издания за отбелязване на:

* 7 април - Световен ден на здравето;
* 19 май - Европейския ден за борба със затлъстяването;
* 1-7.VIII - Световната седмица на кърменето;
* 16 октомври - Световен ден на прехраната.

**Ниска физическа активност.**

Начинът на живот, свързан с ниска физическа активност, се асоциира с редица болестни състояния: сърдечно-съдови заболявания, хипертония, затлъстяване, захарен диабет тип 2, остеопороза и др.

През отчетния период на тема „Двигателна активност” са проведeни 44 лекции/беседи с 896 участника (817 деца и ученици, 21 медицински специалисти и 58 педагози) от учебни и детски заведения на област Добрич. По време на образователните дейности са предоставени 203 бр. здравно-образователни материали.

Оказана е 3 бр. методична дейност на 3 лица (медицински специалисти, социален работник).

С цел профилактика на остеопорозата са проведени 2 беседи на тема „Рискови фактори и профилактика на остеопорозата” на 29 лица, посещаващи пенсионерски клубове на територията на гр. Добрич и са раздадени 35 бр. здравно-образователни материали по темата. Оказана е 2 бр. методична дейност на 3 лица (председатели и уредник на пенсионерски клуб).

По повод на 10.05.2021 г. – Световен ден на двигателната активност и 20.10.2021 г. - Световен ден за борба с остеопорозата и профилактика на йоддефицитните заболявания са разпространени информационни бюлетини до местни медийни и електронни издания.

**2.2. Изграждане на капацитет и умения за консултиране и подкрепа у медицински и немедицински специалисти:**

**Употреба на тютюневи и свързани с тях изделия**.

През отчетния период са проведени 2 лекции с 18 немедицински специалисти -педагогически персонал от общините Шабла и Балчик на тема: Тютюнопушенето като поведенчески и рисков фактор по отношение на сърдечно - съдови и белодробни заболявания.

По време на образователните дейности и мероприятия, проведени с ученици в учебните заведения от областта са присъствали 43 педагози и 4 медицински специалисти.

Оказана е 32 бр. методична помощ при организиране и провеждане на дейности на 47 лица (9 медицински специалисти и 38 немедицински специалисти - педагози, педагогически съветници, представител на община).

**Злоупотреба с алкохол.**

При провеждане на образователните дейности и мероприятия с ученици в учебните заведения от областта, са взели участие трима представители на медицинските специалисти и 54 – на педагогическия състав.

През отчетния период е оказана 23 бр. методична помощ при организиране и провеждане на дейности по програмата на 32 лица (9 медицински специалисти и 23 немедицински специалисти – педагози, педагогически съветници).

**Нездравословен модел на хранене.**

При провеждане на образователните дейности и мероприятия в детските и учебните заведения от областта, са взели участие 21 медицински специалисти и 61 педагози.

Оказана е 38 бр. методична помощ на 79 лица (28 медицински специалисти и 51 немедицински специалисти – педагогически и друг персонал) в детски, учебни и други общински заведения на територията на област Добрич.

**Ниска физическа активност.**

При провеждане на образователните дейности и мероприятия в детските и учебните заведения от областта, са взели участие 21 медицински специалисти и 58 представители на педагогическия състав.

Оказана е 3 бр. методична помощ на 3 лица (медицински специалист, социален работник и уредник-клуб).

**2.3. Включване на структури от здравната система, обществени структури и общности в дейности по програмата:**

При реализиране на дейностите по отделните компоненти (тютюнопушене, злоупотреба с алкохол, хранене, физическа активност) на Националната програма за превенция на хроничните незаразни болести, през 2021 г. в област Добрич са включени следните структури от здравната система, обществени структури и общности:

* Всички общини на територията на област Добрич;
* Детски, учебни заведения и летни училища;
* Медицински специалисти от детско и училищно здравеопазване;
* Местни комисии за борба с противообществени прояви на малолетни и непълнолитни лица;
* Общински младежки център «Захари Стоянов» гр. Добрич;
* Народно читалище Йордан Йовков», гр. Добрич;
* Център за настаняване от семеен тип 1,2,3 в гр. Добрич;
* Дирекция «Социално подпомагане», гр. Добрич;
* Местни медии и електронни издания.

**3. Реализиране на дейности, насочени към ранно откриване на водещите хронични незаразни болести –** през 2021 г. в инспекцията не са получавани указания от МЗ, както и финансиране, насочено за провеждане на организиран популационен скрининг на онкологични заболявания в рамките на Националната програма.

**4. Мониторинг и оценка –** през отчетния период не е провеждано Национално проучване на факторите на риска за здравето (дейност по Националната програма за превенция на хроничните незаразни болести), на територията на област Добрич.

**5. Финансови ресурси по програмата.**

През 2021 г. на основание Заповеди №№РД-01-838/14.10.2021 г. и РД-03-280/18.10.2021 г. на МЗ са оползотворени финансовите ресурси в размер на 1100 лв при реализацията на дейности, свързани с повишаване нивото на информираност, обучение и провеждане на здравно-образователни мероприятия: закупени са необходимите хранителни продукти за обученията по здравословно хранене при подрастващи, както и хигиенни и образователни пакети, отпечатан е здравно-образователен материал; закупени са мундщуци за апарат *Smoker lyzer,* апарат за измерване на кръвно налягане, както и спортни принадлежности - за обученията, свързани с физическата активност.

По повод допълнително получени Заповеди №№РД-01-990/02.12.2021 г. и РД-03-499/07.12.2021 г. на МЗ са оползотворени финансовите ресурси в размер на 1700 лв., с които са закупени интерактивни пособия, за организиране на скринингови кампании за диабет тип 2 и хронични белодробни заболявания.